ՀԱՅԱՍՏԱՆԻ ԱՌԱՋԻՆ ՀԱՆՐԱՊԵՏՈՒԹՅԱՆ 100 ԱՄՅԱԿԻՆ ԵՎ ՄԱՅԻՍՅԱՆ ԵՌԱՏՈՆ ՀԱՂԹԱՆԱԿՆԵՐԻՆ ՆՎԻՐՎԱԾ ԱՐՄԱՎԻՐԻ ՀԱՄԱՅՆՔԻ ՂԵԿԱՎԱՐ ՌՈՒԲԵՆ ԽԼՂԱԹՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ

Սիրելի համաքաղաքացիներ,

Հայաստանի Հանրապետության և մայիսյան հերոսամարտերի 100-ամյակին նվիրված տոնակատարությունները համաժողովրդական ուրախություն են, պետականության, միասնականության, հավաքական ուժի ու կամքի դրսևորման լավագույն պատմական օրինակներ:

Մայիսյան հաղթանակաների  այս տոները մեր ազգային ինքնությունը շոյող, մեզ ուժ ու հպարտություն բերող խիզախումների, պատվախնդրության մասին են:

1918 թվականից անցել է 100 տարի: 100 տարի առաջ հռչակված  Առաջին Հանրապետություն. 100 տարվա հերոսամարտերի հաղթական շեփորը հնչեց նաև մեր նորագույն պատմության մեջ՝ Սարդարապատից, Բաշ-Ապարանից, Ղարաքիլիսայի հերոսամարտերից մտավ Բեռլին, հասավ Արցախ՝ Շուշի:

Պատմության 100-ամյա ընթացքի ասյ հաղթանակները դասեր ունեն.

1.Մի վախեցիր սպասելով՝ դուրս արի ճակատամարտի, զարկվիր ու զարկիր... Սարդարապատ

2. Կռվի մեջ ներքաշվելով՝ միայն մի պաշտպանվիր, կռիվ տուր մինչև վերջ, գրավիր... Բեռլին

3.Մի խնդրիր քո ուզածը, այլ պահանջիր արդարը, վերցրու և նվաճիր այն, ինչ քոնն է ... Արցախ՝ Շուշի

4.Հաղթածդ երբեք մի զիջիր, հաղթանակդ մի տուր ուրիշին

Հաղթանակը արժանապատիվ պահելու և հպարտությամբ կրելու պսակ է, նաև պարտականություն է պատվախնդրորեն փոխանցել սերունդներին:

Այս 100-ամյա տոների ձեռքբերումները փառք է կռվողի, նահատակների, ժողովրդի, հայրենիքի, պետականության:

Տա Աստված, պատիվ ունենանք մեծարվելու այս հաղթանակաների համար և պատմության խաղաղ հաղթանակներ ավելացնելով՝ փոխանցենք վաղվա սերնդին իրապես փառքի արժանի հաղթանակներ:

Սարդարապատ

Ղողանջեցին զանգերն հայոց այն հաղթական մայիսին,

Վիշապի պես եկավ թուրքը և փաթաթվեց մեր հույսին:

Չհագեցավ թուրք գազանը հայի արյան հեղեղից,

Փորձեց ջնջել Հայաստանը այս աշխարհի քարտեզից:

Ժայթքեց հայոց անկոր ոգին նոր հրաբուխ ու ցասում,

Սարդարապատ, դարձար լեգենդ, նոր Ավարայր ու Սասուն:

Եվ ալիքվեց ժողովուրդը, հերոսամարտն իր մղեց,

Սարդարապատ, քո բորբ հողում հաղթանակը հեղեղվեց:

Հաղթանակի հուր դրոշից հայոց ոգին ծածանվեց,

Հայ ժողովուրդ, քո հին հողում նոր արեգակ ճառագեց…

Երբ ժայթքում է հայոց հողը վրեժի հուր ու ցասում-

Հայ ժողովուրդ, միահամուռ դու հաղթում ես թշնամուն:

Սարդարապատ, քո զանգերը ղողանջում են դեռ ուժգին-

Արթուն մնանք, դարանակալ դեռ դավում է թշնամին: